ПАСЛЯ заканчэння школы застаўся працаваць механізатарам у гаспадарцы Мікалай Маслякоў. Займеў сям’ю. Сын Канстанцін заканчвае дзявяты клас, а дачушцы Анюце толькі тры гадкі. Мікалай Тарасавіч на пагрузчыку “Амкадор” падвозіць кармы на жывёлагадоўчай ферме ААТ “Друйскі”, а жонка Людміла да дэкрэтнага адпачынку кухарыла ў бальніцы сястрынскага догляду. З малых гадоў сына прывучаюць да сялянскай працы. Хлопчыка цягне да тэхнікі. Як складзецца яго лёс, час пакажа.